Hamilton mausoleoa

Hamilton mausoleoa () Eskoziako Hamilton herrian dagoen eraikin ezaguna da, Hamiltongo dukeen mausoleoa.

 Historia 
Alexander Hamiltongo X dukeak Hamilton familiaren jauregia handitzea erabaki zuen eta jauregitik 200 metro iparraldera familiarentzako mausoleoa izango zena eraiki zuen. David Hamilton arkitektuak hasi zituen lanak 1842an eta Alexander dukea bera hila zela 1858an bukatu zuten eraikina David Bryce arkitektuak eta Alexander Handyside Ritchie eskultoreak.

Alexander dukea sarkofago egipziar batean sartu zuten, kapera nagusiko marmol beltzezko harlauza baten azpian. Dukearen 17 arbaso azpiko kriptan hobiratu zituzten.

Clyde ibaiaren uholde batek mausoleoa kaltetu zuen eta Hamiltongo dukeen hilkutxak tokiz aldatu zituzten aurretik egonak ziren Bent hilerrira.

1927an Hamilton jauregia eraitsia izan zen. 1960 eta 1970 hamarkadetan mausoleoa okertzen ari zela konturatu ziren eta berriz bertikal ezarri zuten.

 Oihartzuna 
Eraikinaren barnealdean dagoen oihartzunak 15 segundu irauten ditu, hau toki itxietako munduko errekorra da.

 Iruditegia 

 Kanpo estekak 

Kategoria:Eskoziako monumentuak
Kategoria:Hegoaldeko Lanarkshireko eraikinak